Πρωτάθλημα καλαθοσφαίρισης Α΄ εθνικής κατηγορίας ανδρών 1964-1965

Το πρωτάθλημα μπάσκετ που διεξήχθη το 1965, ήταν η δεύτερη διοργάνωση της εθνικής κατηγορίας που καθιερώθηκε τον προηγούμενο χρόνο. Διεξήχθη με τη συμμετοχή δέκα ομάδων, έξι από την Αττική και τεσσάρων από τη Θεσσαλονίκη. 

 Στοιχεία 
Ήταν η τελευταία διοργάνωση που διεξήχθη υπό την αρμοδιότητα του ΣΕΓΑΣ, καθώς λίγο μετά την ολοκλήρωσή της ιδρύθηκε η ανεξάρτητη ομοσπονδία αθλοπαιδιών, που πήρε υπό την εποπτεία της τα αθλήματα του μπάσκετ και του βόλεϊ."Ιστορία της ΕΟΚ" 

Σε αντίθεση με το προηγούμενο πρωτάθλημα που είχε αμφίρροπη εξέλιξη με πολλές ομάδες να διεκδικούν τον τίτλο του πρωταθλητή, σε αυτό εμφανίστηκε η πανίσχυρη ομάδα της ΑΕΚ που κατά τη δεκαετία του 1960 είχε σπουδαία παρουσία στο πρωτάθλημα καθώς και στις ευρωπαϊκές διοργανώσεις. Κατέκτησε εύκολα τον τίτλο της πρωταθλήτριας για τρίτη συνεχόμενη φορά, επικρατώντας με μεγάλες διαφορές κατά των αντιπάλων της, ενώ σε πέντε αγώνες ξεπέρασε τους 100 πόντους, πράγμα πρωτόγνωρο για την εποχή. Ηττήθηκε μία φορά με μόλις έναν πόντο διαφορά, από τον Ηρακλή στη Θεσσαλονίκη με 80–79.

Στη μάχη της παραμονής, ο Τρίτων επικρατώντας με 63-55 του Πανελληνίου την τελευταία ημέρα, παρέμεινε στην κατηγορία εις βάρος του αντιπάλου του όντας καλύτερος στην ισοβαθμία (ο κανόνας να διεξάγεται αγώνας μπαράζ σε τέτοιες περιπτώσεις, καθιερώθηκε τα επόμενα χρόνια). Μαζί με τον Πανελλήνιο τον υποβιβασμό γνώρισε άλλη μια ιστορική ομάδα, η ΧΑΝΘ Θεσσαλονίκης.

Οι αγώνες διεξάγονταν Σάββατο, Κυριακή και Τετάρτη, και οι ομάδες έδιναν δύο συνεχόμενους αγώνες κάθε Σαββατοκύριακο, ώστε να περιοριστούν τα έξοδα μετακινήσεων και διαμονής τους. Μεταξύ της λήξης του πρώτου γύρου και της έναρξης του δεύτερου, υπήρξε διακοπή τριών μηνών για να προετοιμαστεί η εθνική ομάδα ενόψει της συμμετοχής της στο ευρωπαϊκό πρωτάθλημα.

Σε αυτο το πρωταθλημα καθιερώθηκε η διεξαγωγή όλων των αγώνων σε ουδετέρα γήπεδα, κάτι που διατηρήθηκε έως και την περίοδο 1971–72. Οι αγώνες των ομάδων της Αττικής ορίστηκαν να γίνονται στο ανοικτό γήπεδο του Παναθηναϊκού Σταδίου, ενώ οι ομάδες της Θεσσαλονίκης χρησιμοποιούσαν ήδη από κοινού το ανοικτό γήπεδο της ΧΑΝΘ, και αυτή η αλλαγή δεν τις επηρέασε. Για τους αγώνες της Αττικής, σε περίπτωση κακοκαιρίας ή σε περίπτωση που το Στάδιο δεν ήταν διαθέσιμο, τότε μεταφέρονταν αυθημερόν στο κλειστό του Παναθηναϊκού.εφ. "Αθλητική Ηχώ", 27/2/1965 σελίδα 3

 Βαθμολογία 
Ομάδα Πόντοι Αποτέλεσμα1Α.Ε.Κ.3518171 1712–1261 +451Κύπελλο Πρωταθλητριών2 Α.Σ. Άρης3118135 1420–1307 +1133 Α.Ο. Παγκρατίου3018126 1481–1447 +344 Π.Α.Ο.Κ.3018126 1257–1243 +145 Α.Ο. Σπόρτιγκ2818108 1431–1428 +36 Παναθηναϊκός Α.Ο.2618810 1335–1364 −297 Γ.Σ. Ηρακλής2518711 1248–1348 −1008 Α.Ο. Τρίτων2218414 1202–1299 −979 Πανελλήνιος Γ.Σ.2218414 1171–1321 −150 Υποβιβασμός στα  τοπικά πρωταθλήματα10 Χ.Α.Ν.Θ.2118315 1248–1487 −239

 Αποτελέσματα 
ΑΕΚΑΡΗΣΗΡΑΠΑΓΚΠΑΟΠΑΝΠΑΟΚΣΠΟΡΤΡΙΤΧΑΝΘ ΑΕΚ  82–66 76–65 116–89 114–77 90–57 87–61 125-101 93–55 92–63 Άρης 58–76  76–49 98–82 84–69 74–68 75–66 78–72 68–64 102–65 Ηρακλής 80–79 78–77  80–73 71–63 72–79 58–60 82–87 75–68 62–64 Παγκράτι 88–98 103–96 102–79  67–60 79–59 76–64 66–63 71–69 84–74 Παναθηναϊκός 73–94 69–61 82–63 89–91  71–53 66–77 78–82 69–64 92–68 Πανελλήνιος 71–99 69–72 54–70 81–79 65–71  60–65 70–78 51–54 78–67 ΠΑΟΚ 61–94 75–79 79–54 69–60 74–76 73–68  81–77 76–67 75–61 Σπόρτιγκ 78–102 71–80 86–73 92–98 79–75 76–64 73–76  67–64 85–68 Τρίτων 58–80 71–87 59–64 81–86 77–79 63–55 52–62 74–81  69–62 ΧΑΝΘ 60–115 78–89 84–73 79–87 80–76 68–69 60–63 74–83 73–93

 Οι αγώνες Άρης-ΧΑΝΘ 102-65 και Παναθηναϊκός-Τρίτων 69-64 ήταν επαναληπτικοί. Οι αρχικοί αγώνες (84-79 και 95-90 αντίστοιχα) είχαν ακυρωθεί ύστερα από κερδισμένες ενστάσεις των ηττημένων ομάδων.

 Πηγές 
Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 205
εφημερίδα Αθλητική Ηχώ
εφημερίδα Μακεδονία

 Παραπομπές 

Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1964 1965
Πρωταθλημα Ελλαδος Α Ανδρων 1964 1965